שיחה:מנהרות לחימה ברצועת עזה

message: ראשית, כל הכבוד על כתיבת הערך. 
שנית, האם לא נכון יותר לאחד את הערך החשוב הזה עם הערך הקיים כבר: מנהרות ההברחה של רצועת עזה? 
בסך הכל בניית המנהרות דומה, ההבדל ביניהן הוא רק במטרה הסופית. ולמעשה, גם הברחת לוחמים (מחבלים) אל מחוץ לעזה היא הברחה. לא?  אשמח לשמוע את דעתכם. בברכה, דני. Danny-w • שיחה    17:38, 2 בנובמבר 2013 (IST)
replies: text: אני סבור שהמטרות שונות מהותית, המיקום שונה (אלה בגבול עם מצרים ואלה בגבול עם ישראל) וגם היחס שונה. השונה גדול מהמשותף, ולכן ראוי שיהיו שני ערכים נפרדים, עם קישור ביניהם באמצעות "ראו גם". דוד שי - שיחה 17:48, 2 בנובמבר 2013 (IST)
replies: text: :אני מסכימה עם דוד. אבל אני תוהה לגבי השם. השם הנפוץ הוא מנהרות הטרור של רצועת עזה ולא מנהרות הלחימה. ראו כאן. חנה Hanay • שיחה • מיזם אוניברסיטת חיפה ממשיך 18:07, 2 בנובמבר 2013 (IST)
replies: text: ::התלבטתי בשאלה זו טרם כתיבת הערך, והחלטתי להעדיף את השם "מנהרות הלחימה", שהוא שם פחות סובייקטיבי. דוד שי - שיחה 18:37, 2 בנובמבר 2013 (IST)
replies: text: :::אני לא חושבת שתפקידנו להמציא שם חדש. החמאס מוגדר כארגון טרור, והמנהרות שלו הן מנהרות טרור. גם מטרתן היא טרור. לקרוא להן מנהרות לחימה זה שם שבעיני הוא סובייקטיבי. חנה Hanay • שיחה • מיזם אוניברסיטת חיפה ממשיך 19:18, 2 בנובמבר 2013 (IST)
replies: text: ::::הצצה בגוגל מלמדת שלא המצאתי שם חדש.

text: ::::לגופו של עניין: חמאס הוא ארגון טרור, אבל הרובים המשמשים אותו הם אמצעי לחימה, לא אמצעי טרור. באופן דומה ניתן להתייחס למנהרות. דוד שי - שיחה 21:10, 2 בנובמבר 2013 (IST)
replies: text: :::::29 תוצאות מתוכן 3 בויקיפדיה. המונח מנהרות הטרור מופיע מעל 900. חנה Hanay • שיחה • מיזם אוניברסיטת חיפה ממשיך
replies: text: ::::::חיפוש טוב יותר, של מנהרות לחימה, נותן 396 תוצאות. אם רון בן ישי קורא להן מהרות לחימה , גם לנו מותר. דוד שי - שיחה 21:31, 2 בנובמבר 2013 (IST)
replies: text: :::::::זה היה ב2007, היום גם הוא קורא להן מנהרות טרור. ברכות אריאל פ.  (slav4) • דף שיחה 21:42, 2 בנובמבר 2013 (IST)
replies: text: ::::::::בדקתי עכשיו את "מנהרות הטרור" כאן וקבלתי 9440 תוצאות. אין מקום להשוואה בתדירות השימוש בין המונחים. חנה Hanay • שיחה • מיזם אוניברסיטת חיפה ממשיך 21:47, 2 בנובמבר 2013 (IST)
replies: text: ::::::::: מבחן גוגל מנצח. מה עוד שאין שגיאה עובדתית בכותרת: המנהרות האלימות של חמאס אכן משמשות לצרכי טרור ובהחלט אפשר לקרוא להן מנהרות טרור. בברכה, MathKnight ✡ (שיחה) 21:56, 2 בנובמבר 2013 (IST)
replies: text: ::::::::::ללא ספק יש להציג את המציאות כפי שהיא, כלומר מנהרות הטרור של רצועת עזה. קוריצה • לול התרנגולות • אהמ • המורשת העולמית. פשוט עולמית! 22:01, 2 בנובמבר 2013 (IST)
replies: text: :::::::::::קל מאוד לומר שחמאס הוא ארגון טרור, ולכן כל מנהרה שהוא חופר היא מנהרת טרור. אני סבור שהמציאות מורכבת יותר. ספק אם ראוי לקרוא מנהרת טרור למנהרה שנחפרת ברצועת עזה, ומטרתה לאפשר לחימה בצבא שייכנס לרצועה (מנקודת מבט ישראלית בוודאי אפשר, אבל מנקודת מבט ניטרלית, לא כל כך). מנהרה שנחפרת מעבר לגבול כדי לפגוע באזרחים היא מנהרת טרור, אבל האם גם מנהרה שנחפרת לשם לחימה בצבא היא מנהרת טרור?

text: :::::::::::אני מכבד מאוד את מבחן גוגל, אבל מציע לשמור אותו למצבים שבהם הבחירה של הציבור אינה מושפעת משיקולים שפוגעים בנקודת מבט ניטרלית. דוד שי - שיחה 00:06, 3 בנובמבר 2013 (IST)

text: :בגבול מצריים עוברים לאחרונה מדי פעם גם לוחמים ושם זוהי מלחמה בצבא בלבד מה שמגדיר אותן כמנהרות הברחה+לחימה, גם מנהרה שמיועדת לפגוע בחיילים ישראלים היא מנהרת לחימה, Nurick - שיחה 01:23, 3 בנובמבר 2013 (IST)
replies: text: ::המנהרות נועדו לפגוע על מנת להרוג אזרחים וחיילים ישראלים, חפים מפשע, ולכן המינוח הנכון הוא מנהרות טרור וכו'. טיפוסי - דברו איתי 18:31, 21 בנובמבר 2013 (IST)
thread_title:  איחוד / שינוי שם 

message: נזרקה לחלל האוויר על ידי דוברי צהל ההערכה שיש כיום כ־20 מנהרות. כמוכן שמתגלות מנהרות מדי פעם (מה שנכתב בערך). כמה מנהרות התגלו בסך הכל (לא כולל מנהרות למצריים)? הערך מזכיר 4 מנהרות שהתגלו מאז ההתנתקות (ועוד שתי מנהרות מלפני ההתנתקות, למרות שהוא לא אמור לעסוק בהן). Tzafrir - שיחה 16:37, 4 בנובמבר 2013 (IST)
thread_title:  מתגלות מדי פעם 

message: לדעתי השם "מנהרות לחימה ברצועת עזה" עדיף. מנהרות לחימה זה מושג כללי (מנהרות מהסוג הזה היו קיימות בוויאטנם למשל), ולא ברור לי הצורך ביידוע. והמנהרות אינן "של הרצועה", אלא "ברצועה". כמו ולהבדיל בתי כנסת עתיקים בארץ ישראל. בברכה, --איש המרק - שיחה 11:14, 27 בנובמבר 2013 (IST)
replies: text: , לא נראה לי אפילו שיש טעם להמתין עם שינוי זה, הוא דיי טריוויאלי. אבל למען הסדר הטוב חכה לתגובות נוספות, בברכה, Nurick - שיחה 11:17, 27 בנובמבר 2013 (IST)
replies: text: :, ובאותו אופן לשנות את מנהרות ההברחה של רצועת עזה למנהרות הברחה ברצועת עזה. דוד שי - שיחה 20:02, 27 בנובמבר 2013 (IST)
replies: text: :: הערך הזה מעולם לא היה אמור להתקיים בנפרד מהערך הקיים העוסק במנהרות רצועת עזה. מינוזיג - שיחה 20:44, 28 בנובמבר 2013 (IST)
replies: text: :::אף אני מסכים שיש מקום לאחד את שני הערכים, כפי שציינתי בדיון קודם בדף שיחה זה. בברכה, דני. Danny-w • שיחה    21:26, 28 בנובמבר 2013 (IST)
thread_title:  שינוי שם 2 

message: הסרתי ידיעה על פיתוח חיישנים במסגרת פרויקט של חיילי תלפיות. זהו פרויקט בשלב התחלתי. ניתן להביאו בעיתון כידיעה להרמת המורל, אך לא באנציקלופדיה. כאשר תהיה בידי ישראל טכנולוגיה מוכחת, אשמח לקרוא עליה.
עניין נוסף: מי הם "חיילי תלפיות"?  לא ידוע לי על יחידה שבה מרוכזים חיילי תלפיות לאחר סיום לימודיהם. האם הכוונה לסטודנטים? דוד שי - שיחה 20:13, 17 ביולי 2014 (IDT)
replies: text: כן, כנראה שהכוונה לסטודנטים. זה קצת נותן פרספקטיבה על המאמץ והרצינות של הפרויקט הזה. תלמידי תלפיות הם ודאי אנשים מוכשרים, אבל לפרויקט כזה נדרשים כנראה אנשים מנוסים, וגם תקציב לא זניח. איתור מנהרות הוא לא פרויקטון גמר של שנה ג'. 84.229.141.241 20:17, 17 ביולי 2014 (IDT)
replies: text: : אני  הסרת מידע חשוב! כתוב במפורש ב-YNET: "לאחרונה נרשמה התקדמות בניסיונות של מערכת הביטחון למצוא פתרון לאיתור האיום המטריד ביותר מצד חמאס בגבול: מנהרות הטרור לתוך ישראל. חיילי פרויקט "תלפיות" של צה"ל בשנה וחצי האחרונות אמונים על פיתוח מערכת חדשנית לאיתור מנהרות, רשמו לאחרונה צעד קדימה בדרכם למטרה. ל-ynet נודע כי המערכת שלהם ערכה ניסוי שכנראה הסתיים בהצלחה".  אגסי - שיחה 20:33, 17 ביולי 2014 (IDT)
replies: text: :: היו הרבה הצעות והרבה רעיונות והרבה המצאות שהוצעו לצה"ל. עדיף לכתוב על הפתרון שלהם רק כאשר יהפוך למבצעי. כתבה אחת ב-YNET זה לא מספיק.  MathKnight ✡ (שיחה) 20:36, 17 ביולי 2014 (IDT)
replies: text: ::: יש ניסוי שהצליח והתקדמות בפיתוח המערכת. זה אולי עדיין לא שווה ערך נפרד, אבל לבטח לא להסיר מידע חשוב. יש גבול למחקנות של פרטים רלבנטיים. מדובר בכתבה רצינית באתר חדשות נחשב- YNET. על מערכת כיפת ברזל כתבנו ערך עוד לפני שהיה ניסוי. אגסי - שיחה 20:39, 17 ביולי 2014 (IDT)
replies: text: :::: מי שקורא את הערך לאחר המחיקה חסרת האחריות, חושב שמערכת הביטחון לא עושה כלום כדי לפתח טכנולוגיה לאיתור מנהרות.אגסי - שיחה 20:47, 17 ביולי 2014 (IDT)
replies: text: :::::מי שחושב כך לאחר קריאת הערך, חבל לבזבז עליו זמן בכתיבת ערכים, משום שבקטע הפתיחה של הערך כתוב "בנוסף למאמץ מודיעיני לאיתור מנהרות, עושה ישראל מאמץ לפתח טכנולוגיה שתסייע לחשוף מנהרות תופת". מה יותר ברור מזה?

text: :::::אתר החדשות הנחשב שלך יצא היום בכותרת חסרת האחריות "הסלמה דרמטית", על אירוע שהתברר כחשש שווא. אולי גם על ההסלמה הדרמטית הזו יש לדווח בוויקיפדיה? דוד שי - שיחה 20:50, 17 ביולי 2014 (IDT)
replies: text: :::::: משפט סתמי על ניסיונות לפתח טכנולוגיה, זה אומר שלא עושים כלום. אם במקום להתעסק בהתחשבנות, היית קורא את סוף הכתבה, היית רואה שזה רציני. כתוב שם: "לפי גורמים שהיו חשופים לניסוי הנדיר, המערכת הגיבה בהתאם לציפיות המפתחים, ושלב המחקר והפיתוח צפוי להימשך גם בחודשים הקרובים. אם המערכת תרשום הצלחות גם בבדיקות הבאות, היא עשויה להפוך מבצעית בתוך כשנה, ובכך ירשום צה"ל מהפכה בהתמודדות שלו עם הנשק האסטרטגי של חיזבאללה בדרום לבנון ושל חמאס ברצועת עזה". אגסי - שיחה 20:58, 17 ביולי 2014 (IDT)
replies: text: :::::::מאוד רציני. כאשר היא תהפוך למבצעית בעוד שנה, נדבר. דוד שי - שיחה 21:15, 17 ביולי 2014 (IDT)
replies: text: :::::::: נו באמת.... ומה לגבי שרביט קסמים (מערכת יירוט), קרן ברזל  וכל :קטגוריה:מיזמים עתידיים? נמחק את הערכים עד שיהיו מבצעים? כאן אפילו לא מדובר בערך נפרד אלא בפסקה בתוך ערך.אגסי - שיחה 21:23, 17 ביולי 2014 (IDT)
replies: text: ::::::::: שמעתי וראיתי הרבה ידיעות בעיתונות על כך שנמצא פתרון לאיתור מנהרות וכל מיני חברות וממציאים טענו שיש להם פתרון טכנולוגי לאיום המנהרות. עד כה לא יצא מהפתרונות האלה כלום ואף אחד מהם לא אומץ על ידי צה"ל. לכן צריך להיזהר גם עם המקרה הנוכחי ולא למהר לקשור לו כתרים כפי שעושה YNET.  MathKnight ✡ (שיחה) 21:34, 17 ביולי 2014 (IDT)
replies: text: :::::::::: משתמש:MathKnight, גם לגבי כיפת ברזל היתה ספקנות רבה, אבל לא התעלמו ממנה. לסיכום, האם אתה בעד העמדה שלי ושל משתמש:בורה בורה (ששיחזר את המחיקה), שצריך לאזכר כאן את הידיעה אודות הניסוי, או שאתה בעד המחיקה שעשה דוד שי? אגסי - שיחה 22:21, 17 ביולי 2014 (IDT)
replies: text: ::::::::::: או שכותבים משהו מסודר על כל ההצעות וההמצאות לפתרון בעיית המנהרות או שלא כותבים כלום. פסקה מיוחדת רק לפיתוח אחד שנמצא בשלבים מאוד ראשוניים וספק אם יהפוך למבצעי זה מוגזם. כרגע אין כמעט מה לכתוב עליו בכל מקרה. אם יהפוך למבצעי אז יהיה אפשר לכתוב עליו ויהיה גם מה לכתוב.  MathKnight ✡ (שיחה) 22:28, 17 ביולי 2014 (IDT)
replies: text: :::::::::::: לא הבנתי אותך על איזה הצעות והמצאות אתה מדבר, ולמה אתה אומר שהיא בשלבים מאוד ראשוניים. מפתחים מערכת אחת, עשו ניסוי משמעותי שהצליח, והמערכת עשויה להיות מבצעית בעוד שנה, אם היא תרשום הצלחות גם בבדיקות הבאות. על מערכות אחרות עשו ערכים עוד לפני שהגיעו לשלב הניסוי. מחיקות שהופכות את הערכים ללא מעודכנים, מדכאות את הרצון לכתוב כאן. אגסי - שיחה 22:41, 17 ביולי 2014 (IDT)
replies: text: :::::::::::::הפרויקטון של תלמידי תלפיות אינו בגדר פיתוח מערכת, זהו דבר שהוא הרבה מעל ליכולת של קבוצת חיילים שעיקר זמנם מוקדש ללימודי פיזיקה ומתמטיקה, ולא לאיתור מנהרות. "ניסוי משמעותי שהצליח" זה עניין יחסי מאוד שתלוי בנקודת המבט הערכית של המעריך. כל עוד הדבר הזה (שאין כלל מקום לקרוא לו כעת "מערכת", כי זה ממש לא) לא זיהה לפחות מנהרה אחת בין עזה לישראל, אין לו שום הצלחה. העובדה ש"מצאו" מנהרת תשתיות מתחת לאיילון לא אומרת שימצאו מנהרה מתחת לחולות בדרום. כמו כן, מערכת אינה נבחנת רק ביכולתה לאתר מנהרה אמיתית, אלא ביכולתה שלא להצביע על "מנהרות" שאינן קיימות. אחרי שיראו שהטכנולוגיה הזו מגיעה לשטח ואומרת "כאן יש מנהרה" וכך אכן יהיה, יהיה ראוי להזכיר במפורט מערכות או טכנולוגיות ספציפיות. הנה רק הבוקר התראיין בטלוויזיה אל"מ במיל. שימי דניאל, לשעבר קצין הנדסה ראשי, והסביר שמדובר בבעיה שאין לה היום פתרון בעולם וכי רבים בארץ מנסים כעת למצוא לה פתרון. וזה כבר כתוב בערך. מסקנה: לפעמים יש סוגי כתיבה שצריך לדכא. 84.229.141.241 08:20, 18 ביולי 2014 (IDT)
replies: text: :::::::::::::: שלום לאנונימי, אתה מומחה בתחום? כי אני רואה שכל התרומות שלך מסתכמות בכתיבה בדף הזה. ומה לגבי האמירה שהמערכת עשויה להיות מבצעית תוך שנה? הטענות שלך ושל דוד שי מזכירות את כל ה"מומחים" שהסבירו באריכות למה כיפת ברזל לא תעבוד או לא תיהיה כדאית מבחינת כלכלית. אז אמרו. למרות זאת, בוויקיפדיה לא התעלמו מהניסויים של כיפת ברזל, ולא מתעלמים מכתבות ב-YNET על ניסוים מוצלחים. בוויקיפדיה אנחנו לא שופטים פרויקטים, ולא מתעלמים ממידע שפורסם באתר נחשב. אם המערכת תיכשל (כטענת הספקנים), אז נכתוב את זה כאן, כי זה מידע חשוב. כל הויכוח הזה לא היה נולד, אלמלא המחיקה הכוחנית, שמקומה לא במיזם משותף. יש לי ויכוחים עניינים עם חברים רבים בעיקר בנושאי חשיבות, אבל הם (למעט 3) לא ניסו לסגור איתי חשבון, על חשבון על מרחב הערכים. אגסי - שיחה 08:49, 18 ביולי 2014 (IDT)
replies: text: :::::::::::::::לא. האם אתה מומחה בתחום? אני רק רואה את שעיני רואות: לפני שנתיים ומשהו כבר דיווחו על הפרויקטון הזה של תלפיות ואמרו שייפרש בשטח תוך שנה וחצי. אז עברו כבר שנתיים, ויוק. אפשר גם לחפור עוד כמה שנים אחורה וגם אז כבר דיברו על כל מיני שיטות. בינתיים, דיבורים כמו חול ואין מה לאכול. לכן גם אין מה לכתוב על זה. 84.229.141.241 09:42, 18 ביולי 2014 (IDT)
replies: text: ::::::::::::::::אני לא משוכנע שזה אותו פרויקט. אפשר להכין אוסף של הידיעות האופטימיות בנושא. דוד שי - שיחה 10:00, 18 ביולי 2014 (IDT)

text: להחזיר את המידע מטעמי אגסי המנומקים יפה. בורה בורה - שיחה 08:52, 18 ביולי 2014 (IDT)
replies: text: :::::::::::::::: הידיעה מעניינית, למרות חשיבותה לא אצטרף אותה לערך. אתה צודק שהפרויקט התקדם לאט מהמתוכנן. אבל זה לא "פרויקטון" משוום  שכתוב שהתקציב עמד על 200 מיליון שקל. אם זה היה כישלון היו סוגרים את הפרויקט מזמן, ולא מתקצבים עוד ניסוי. אולי הפרויקט יצליח למרות הספקנים כמו כיפת ברזל? לא הגיוני להשאיר בוויקיפדיה משפט סתמי, שצה"ל עושה מאמץ לפתח טכנולוגיה לאיתור מנהרות, בלי שום אסמכתא, ובלי לדווח במילה על הפרויקט שנמשך שנים עם תקציב ענק, במיוחד כשיש קטגוריה גדולה של ערכים על מיזמים עתידיים, שחלקם עלול להיכשל. אגסי - שיחה 10:04, 18 ביולי 2014 (IDT)
replies: text: ::::::::::::::::: אין לצרף את הידיעה הזו לערך לא "למרות חשיבותה", אלא "בגלל חוסר חשיבותה". כלל אינך מבין איך מפתחים מערכות כאלה: כשנתקלים בכישלון הנטייה לרוב היא לנסות להגיע להצלחה, לא "היו סוגרים את הפרויקט מזמן". הדרך להצלחה מחייבת עוד ניסויים - שבתקווה יצליחו. דיברו על תקציב, אז מה? המספר שזרקו שם הוא לפרישה, לא לניסויים... וברור שלא התקדמו עם זה מספיק לפרוש את זה. להפך: העובדה שממשיכים בניסויים ולא מתקדמים לפרישה היא הוכחה ברורה שזה עוד לא עובד, ולא ברור שאי פעם יעבוד. כפי שכתבתי קודם, אף אחד בעולם עוד לא מצא פתרון לבעיה הזו. 84.229.141.241 11:15, 18 ביולי 2014 (IDT)

text: : תודה בורה. אני רוצה להתפשר כי אין לי רצון להיכנס למאבקים, לבטח לא רוצה שיתחיל מסע נקמות. לכן אני לא פותח הצבעת מחלוקת. כפשרה הוספתי את הידיעה בהערת שולים וכמקור לאמירה הסתמית לפיה "עושה ישראל מאמץ לפתח טכנולוגיה שתסייע לחשוף מנהרות". אני בעד לשפר ערכים דלים כאלה בדרך של הוספת תוכן, ולא ע"י גריעת מידע מגובה. אגסי - שיחה 09:21, 18 ביולי 2014 (IDT)
replies: text: ::הנה עוד שני סטודנטים מציגים: חפרפרת רובוטית שתגלה מנהרות ותחסל מחבלים. מתברר שיש הרבה רעיונות מעניינים. אנציקלופדיה לא נועדה להציג את אוסף כל הרעיונות האלה. כאשר אחד מהם יבשיל לפתרון שמיושם בשטח, ראוי יהיה לדווח עליו, לא קודם לכן. דוד שי - שיחה 18:28, 31 ביולי 2014 (IDT)
* למי שזלזל בפרויקט- - "צה"ל צפוי לערוך בקרוב ניסוי מבצעי במערכת חיישנים (סנסורים) מחודשת לזיהוי מנהרות, לקראת פריסתה - בהתאם לתוצאות הניסוי - לאורך 64 הקילומטרים בגבול הרצועה. כפי שדווח לראשונה ב-ynet לפני כחודש, מערכת הביטחון עמלה על הטכנולוגיה במשך יותר משנה וחצי, והיא נוסתה לאחרונה בהצלחה במנהרות הביוב באזור תל אביב. על הפיתוח אמונים חיילי פרויקט "תלפיות". (אגב, בוויקיפדיה מדווחים גם על פרוייקטים חשובים בשלבי ניסוי). אגסי - שיחה 17:20, 11 באוגוסט 2014 (IDT)

text: :"כ-700 פרויקטים שונים נבדקו בניסיון לטפל במנהרות ואלפי ניסויים נערכו בתחום"  - אין לזלזל באף אחד מהם, אבל באותה מידה אין לנפח את חשיבותו של אחד מהם. דוד שי - שיחה 18:52, 11 באוגוסט 2014 (IDT)
replies: text: ::אין לזלזל בהם, קל וחומר שלא מזלזלים בפרויקט שבו הניסוי הצליח! ויש צפי שהמערכת תהיה מבצעית תוך שנה. אגסי - שיחה 19:12, 11 באוגוסט 2014 (IDT)
* יש מערכת חדשה פועלת שפותחה ע"י אלביט, (לא ברור אם בשיתוף תלפיות)- . אגסי - שיחה 10:21, 16 באפריל 2015 (IDT)

text: :יש לה "מערכת שליטה המבוססת על פעולת אלגוריתמים"! תותחים החבר'ה באלביט. מה תותחים? תותחים זה פאסה. החבר'ה באלביט אלגוריתמים אחד אחד. דוד שי - שיחה 20:47, 16 באפריל 2015 (IDT)
replies: text: ::גם מפא"ת (כנראה כולל תלפיות) שותפים בפרויקט היקר הזה-.  אגסי - שיחה 20:57, 16 באפריל 2015 (IDT)
replies: text: ::: נראה שהפעם המערכת יותר רצינית וקרובה למימוש מבצעי. מה אתה רוצה לכתוב בערך בדיוק? אני עדיין הייתי נזהר ומחכה לפני שהייתי מכתיר אותה כ"רצפת ברזל" (ה"כיפת ברזל" של התווך התת-קרקעי).  MathKnight ✡ (שיחה) 21:26, 16 באפריל 2015 (IDT)
thread_title:  חיילי תלפיות 

message: מת'נייט מתעקש על הקישור לכתבה של אריאל כהנא ב nrg שעיקרה הפצת סיפור האימים על התכנון כביכול של החמאס לבצע פיגוע בערב ראש השנה שבמסגרתו היה תכנון לשגר 200 מחבלים בכל אחת מעשרות המנהרות לעבר שישה ישובים, ושרק המבצע הקרקעי הציל אותנו מהתממשות התוכנית.
את הכתבה כתב אריאל כהנא, הפרשן המדיני של "מקור ראשון". זה כבר צריך לעורר נורת אזהרה. למה ה"מקורות הבטחוניים" מסרו את המידע הזה, מכל העיתונאים בעולם, דווקא לפרשן המדיני של "מקור ראשון"? לא לאף אחד מהפרשנים הצבאיים הרבים בכל כלי התקשורת?
ואז בא מבחן הזמן - איך זה שגם אחרי יומיים מהפרסום של הסקופ המטורף הזה, הוא המקור היחידי לסיפור? איך אין שום מקור בלתי תלוי אחר אליו?
כשסיפור כל כך גדול נשאר גם לאחר זמן תלוי רק במקור אחד, בלי שום אימות, אי אפשר להתייחס אליו ברצינות. והכללתו בוויקיפדיה היא פגיעה חמורה באמינותה.
לכן אני חוזר ומסיר את הקישור לכתבה. 
79 נקודה משהו - שיחה 13:02, 27 ביולי 2014 (IDT)
replies: text: לא צריך בסיס אמיתי שיקרה האירוע, אלא אפשר להזכיר גם שהיה סיפור כזה. שמזן‡שיחה • הופה גנגאם סטייל! • כ"ט בתמוז ה'תשע"ד •  13:05, 27 ביולי 2014 (IDT)
replies: text: :זה פה אנציקלופדיה. לא ארכיון שמועות. 79 נקודה משהו - שיחה 13:12, 27 ביולי 2014 (IDT)
replies: text: :: אף כלי תקשורת אחר לא הזכיר במילה את חשיפת תוכנית החמאס לעשות מגה פיגוע מפלצתי חסר תקדים בערב ראש השנה- לשגר 200 מחבלים בכל אחת מעשרות המנהרות לעבר שישה ישובים. זה פי כמה יותר גרוע מהפיגוע הכי קטלני, במלון פארק בליל הסדר. כנראה שאין בסיס לסיפור הזה. אגסי - שיחה 18:52, 27 ביולי 2014 (IDT)
thread_title:  סיפור תוכנית השימוש במנהרות בראש השנה 

message: כמה מנהרות נתגלו ע"י צה"ל בטרם נעשה בהם שימוש, בכמה מנהרות נעשה שימוש, כמה מתוכן במהלך מבצע צוק איתן.
thread_title:  חסרים נתונים מסכמים 

message: לפני כשבוע וחציפנו  דוברות המועצות האזוריות אשכול ושער הנגב לתקשורת בבקשה שייתנו דיווח יותר מדוייק על מיקום המנהרות יחסית לישובים. אפשר לראות את זה במכתב שהן פרסמו  בו הן כתבו: "העובדות בשטח הן שמרבית האירועים מתנהלים במרחק מהיישוב ובאף מקרה, לשמחתנו, לא בשטח ישוב אזרחי". מהמכתב מתברר למשל שמה שהוצג גחשיפת מנהרה "בסמוך לקיבוץ בארי" היה פיר התגלה במרחק של יותר מ-3.5 ק"מ מהקיבוץ, ושהמנהרה שכביכול הגיעה לחדר האוכל בקיבוץ כיסופים היתה למעשה בור ביוב ישן. 
אפשר לראות גם הופעה של אחת מהן ב"תיק תקשורת" , בו היא מספרת שעל המנהרה שכביכול היתה בדרך לגן הילדים בעין השלושה למעשה נגמרה ליד גדר המערכת, במרחק 2.5 ק"מ מהישוב. 
לאור זאת, אני מחזיר את הניסוח "באזור" במקום "בסמוך". ואולי אפשר אף להרחיב על דברי הדוברות ועל כך שאף אחת מהמנהרות לא היתה בתוך ישוב. 79 נקודה משהו - שיחה 04:04, 12 באוגוסט 2014 (IDT)
replies: text: זהו ויכוח מוזר האם פתח המנהרות הוא בסמוך לקיבוץ מסוים או באזור הקיבוץ. אינני יורד לשורש ההבדל בין תיאורים אלה. בניגוד לסיפורים שונים, אין בידי המתווכחים מקור על פתח מנהרה שנמצא בתוך שטח המגורים של קיבוץ כלשהו. כיוון שאורך גבול הרצועה הוא כ-50 ק"מ ומדובר ב-32 מנהרות, הרי בהנחת התפלגות אחידה של המנהרות והקיבוצים מדובר לכל היותר במרחק של קילומטר וחצי בין פתח המנהרה למרכז הקיבוץ. אם רדיוס אזור המגורים בקיבוץ הוא 700 מטר, זה אומר שהמרחק בין פתח המנהרה לאזור המגורים הוא פחות מקילומטר, כלומר נמצא בשטחים החקלאיים של הקיבוץ (וקביעה זו נכונה גם אם הפתח נמצא במרחק שני ק"מ ממרכז הקיבוץ). ניסיון לגמד מרחק זה במשחקי מילים, ולהציג את המנהרות כאילו לא סיכנו את הקיבוצים אלא רק חיילים, הוא איוולת. דוד שי - שיחה 06:39, 12 באוגוסט 2014 (IDT)
replies: text: :עד כמה שהצלחתי למצוא, אף מנהרה לא עברה יותר מ 300-400 מטר מעבר לגדר, והמקום היחידי שהיא כנראה יצאה בשטחים חקלאיים של ישוב זה בנתיב העשרה שיחד עם כרם שלום הם היחידים שכמעט צמודים לגדר. למשל המנהרה שכביכול היתה סמוכה לסופה, קרובה כמעט באותה מידה לחולית, והיא היתה במרחק של כקילומטר וחצי משניהם.

text: :וזה חשוב כי אם היתה "קונספציה" בקשר למנהרות היא היתה שהאיום הוא קודם כל כלפי ישובים. אבל במבצע הוכח שהן תוכננו קודם כל בשביל לצאת קצת מעבר לקווי הצבא, ולתקוף אותם מאחורה (כמו במקרה של תקיפת הפילבוקס באזור נחל עוז ) או להתארגן למארב לכוחות שיגיעו (כמו במקרה שהוגדר סמוך לניר עם, למרות שפתח המנהרה ומקום התקרית היו סמוכים באותה מידה לארז ואפילו יותר קרובה לשדרות, לפחות בקו אווירי ). מפעולות אלה נהרגו לנו 11 חיילים!

text: :79 נקודה משהו - שיחה 10:59, 12 באוגוסט 2014 (IDT)
replies: text: ::הקביעה "במבצע הוכח" מוגזמת במקצת. במבצע היו מקרים אחדים של היתקלויות בחיילים, אך אין זה מוכיח שזו הייתה מטרתן העיקרית של המנהרות. האם צריך להזכיר לך שחמאס כלל אינו בוחל ברצח אזרחים?

text: ::מהנתונים שהבאת עולה שפתחי המנהרות היו קרובים מאוד ליישובים, ולכן היוו איום ממשי עליהם. דוד שי - שיחה 20:39, 12 באוגוסט 2014 (IDT)
replies: text: :::אין לי אלא להסיק שיש לך התמצאות מרחבית כל כך טובה שכנראה שאתה מבין יותר טוב מדוברות המועצות האיזוריות שבתחומן נמצאים הישובים האלה על מידת הקרבה של פתחי המנהרות לישובים שאמרו במפורש אחרת. מול כשרון כזה אני נאלץ להרים ידיים. 79 נקודה משהו - שיחה 00:51, 13 באוגוסט 2014 (IDT)
replies: text: ::::המכתב שהבאת  מציין גם את האינטרס שמאחוריו. אפשר להסתיר את העובדות, אך קשה להתכחש להן. אם תחפש את דברי חיים ילין, ראש המועצה האזורית אשכול (דוגמה), תגלה שהגישה שלו לעניין המנהרות פחות זחוחה משלך. דוד שי - שיחה 06:55, 13 באוגוסט 2014 (IDT)
replies: text: :::::הגישה שלי לא זחוחה כלל וכלל. בגלל המנהרות נהרגו  במהלך מבצע "צוק איתן" 11 חיילי צה"ל בתוך שטח ישראל. האם אתה מזלזל ב-11 חללי צה"ל?!

text: :::::האינטרס הוא אכן ברור. לא להפחיד סתם את תושבי הישובים, בידיעות מנופחות ומוגזמות.הדוברות דורשות דיוק בעובדות. האם בוויקיפדיה העברית הדיוק פחות חשוב מאשר בעיתונות?!

text: :::::המכתב של ראש המועצה, מלפני כמה חודשים, כשהיה הרבה פחות מידע להיכן מגיעות המנהרות, לא אומר דבר בשאלה שאנחנו מדברים עליה. הוא מדבר באופן כללי על האיום של המנהרות, איום שכאמור אף אחד לא מתכחש לו.

text: :::::ואגב הפתרון שלו לחלוטין כנראה חסר משמעות. ראיתי שמישהו חישב ומצא ש"לישראל ידוע על 31 מנהרות התקפיות, לארוכות שבהן נצרך כ-800 טון מלט לפי מקורות ישראלים לבנייתן. כלומר סה"כ לבניית כל המנהרות ההתקפיות יש צורך ב-24,800 טון מלט. ב-1,200 מנהרות הברחה שהיו ברפיח עד יוני 2013 בשליטת חמאס הבריחו בממוצע, לפי גורמים מקומיים, כ-3,000 טון מלט ביום". כלומר כל כמות המלט ששימשה לבניית המנהרות ההתקפיות שחדרו לשטח ישראל שווה להספק ההברחה ב-8 ימי עבודה של מנהרות ההברחה. גם עם נכניס את שאר המנהרות, עדיין הכמות היא לא כזו שההגבלות שהיו על הכנסת מלט ברוב המוחלט של השנים האחרונות, השפיעו עליהן, או היו יכולות להשפיע עליהן גם אם הן היו אפילו עוד יותר הדוקות. 79 נקודה משהו - שיחה 12:27, 13 באוגוסט 2014 (IDT)
replies: text: :::::::אין צורך לענות למשתמש זה. מציע להתעלם. גילגמש • שיחה 12:28, 13 באוגוסט 2014 (IDT)
thread_title:  באזור הישובים או סמוך אליהם? 

message: אני מתעניין לדעת, ולא מצאתי הסבר לכך בערך זה, מה מועיל פיצוץ המנהרה (ולפי הנטען בכתבה - לפעמים גם רק פיצוץ פתח המנהרה, ולא כל אורכה). האם אחרי הפיצוץ יש קושי בפינוי ההריסות וחפירתה מחדש בקלות רבה הרבה יותר מאשר חפירת מנהרה חדשה? הרי האדמה שנחפרה וגם הופצצה - כבר אינה כה קשה, ואפשר בקלות להפכה למנהרה, לא?
thread_title:  מה מועיל פיצוץ המנהרה? 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.inss.org.il/uploadImages/systemFiles/%D7%99%D7%A4%D7%AA%D7%97%20%D7%95%D7%92%D7%9C%20%D7%A1%D7%95%D7%A4%D7%99%20%D7%9C%D7%90%D7%AA%D7%A8%20%D7%94%D7%99%D7%95%D7%9D.pdf נמצא כקישור שבור. מומלץ להוסיף https://web.archive.org/web/20170329102926/http://www.inss.org.il/uploadImages/systemFiles/%D7%99%D7%A4%D7%AA%D7%97%20%D7%95%D7%92%D7%9C%20%D7%A1%D7%95%D7%A4%D7%99%20%D7%9C%D7%90%D7%AA%D7%A8%20%D7%94%D7%99%D7%95%D7%9D.pdf לכתובת המקורית.
*http://s3-eu-west-2.amazonaws.com/langotsky/attachments/images/000/000/371/original/-%D7%9E%D7%A6%D7%92%D7%AA_%D7%A2%D7%9C_%D7%90%D7%99%D7%95%D7%9D_%D7%94%D7%9E%D7%A0%D7%94%D7%A8%D7%95%D7%AA_%D7%9E%D7%90%D7%99_2015.pdf?1508922905 נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 10:25, 18 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.idfblog.com/2016/11/27/idf-plan-to-combat-hamas-terror-tunnels/ נמצא כקישור שבור. מומלץ להוסיף https://web.archive.org/web/20161128132241/https://www.idfblog.com/2016/11/27/idf-plan-to-combat-hamas-terror-tunnels/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 11:29, 15 באפריל 2023 (IDT)
thread_title:  נמצאו קישורים חיצוניים שצריכים תיקון (אפריל 2023) 

message: שלום. בתהליך הארכוב, החזיר הארכיון שגיאות לאחד או יותר מהאתרים ששלחתי לארכיון.
להלן קישורים שהחזירו שגיאה והשגיאה המתאימה.
* https://www.maarachot.idf.il/2023/מאמרים/התווך-התת-קרקעי-בעזה-פודקסט/ עם שגיאה 
בכל מקרה זו תהיה ההודעה היחידה לגבי קישורים אלו, ולא יעשה ניסיון נוסף לארכוב קישורים אלו.
בידידות.—InternetArchiveBot (דווח על באג) 08:31, 9 בנובמבר 2023 (IST)
thread_title:  בעיה בקישורי ארכיון בערך (נובמבר 2023) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.maarachot.idf.il/ נמצא כקישור שבור. מומלץ להוסיף https://web.archive.org/web/20220930222605/https://www.maarachot.idf.il/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 08:31, 9 בנובמבר 2023 (IST)
thread_title:  נמצאו קישורים חיצוניים שצריכים תיקון (נובמבר 2023) 

message: שלום. בתהליך הארכוב, החזיר הארכיון שגיאות לאחד או יותר מהאתרים ששלחתי לארכיון.
להלן קישורים שהחזירו שגיאה והשגיאה המתאימה.
* https://www.maarachot.idf.il/2023/מאמרים/לחימה-בשטח-רווי-הריסות-פודקסט/ עם שגיאה 
בכל מקרה זו תהיה ההודעה היחידה לגבי קישורים אלו, ולא יעשה ניסיון נוסף לארכוב קישורים אלו.
בידידות.—InternetArchiveBot (דווח על באג) 11:13, 15 בפברואר 2024 (IST)
thread_title:  בעיה בקישורי ארכיון בערך (פברואר 2024) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.maarachot.idf.il/2023/מאמרים/התווך-התת-קרקעי-בעזה-פודקסט/ נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 11:13, 15 בפברואר 2024 (IST)
thread_title:  נמצאו קישורים חיצוניים שצריכים תיקון (פברואר 2024) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.maarachot.idf.il/2023/מאמרים/לחימה-בשטח-רווי-הריסות-פודקסט/ נמצא כקישור שבור. לא נמצא בארכיון.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 07:35, 25 במאי 2024 (IDT)
thread_title:  נמצאו קישורים חיצוניים שצריכים תיקון (מאי 2024)